**Muudatus nr 1**

30.11.2020 sõlmitud

üürilepingu nr KPJ-4/2020-312 juurde

**KOKKULEPE ÜÜRILEPINGU MUUTMISEKS**

**Riigi Kinnisvara AS**, registrikood 10788733, asukoht Tartu mnt 85, Tallinn 10115 (edaspidi nimetatud *üürileandja*), mida esindab põhikirja alusel juhatuse esimees Kati Kusmin

ja

**Sotsiaalkindlustusamet**, registrikood 70001975, asukoht Paldiski mnt 80, Tallinn 10617 (edaspidi nimetatud *üürnik*), mida esindab põhimääruse alusel peadirektor Maret Maripuu**,**

eraldi nimetatud *pool*ja koos *pooled***,**

*võttes arvesse, et*

1. poolte vahel on 30.11.2020 sõlmitud üürileping nr KPJ-4/2020-312 (edaspidi nimetatud*leping*), mille kohaselt on üürnikul õigus kasutada **Paide linnas Rüütli tn 25** asuvat üüripinda;
2. muutunud on Rüütli tn 25 administratiivhoone ruumide nr 101, 123, 140, 206 – 209, 215, 235, 313, 317 ja 403 kategooria ja jaotus, mistõttu on korrigeeritud administratiivhoone eksplikatsiooni ja plaane ning mille tulemusena on muutunud administratiivhoone üüritav pind;
3. seoses Rüütli tn 25 hoone kasutamisega asenduspinnana Tallinna tn 18 hoone senistele üürnikele, loobub üürnik tema kasutuses olevast I korruse ruumist nr 114 alates 01.04.2023, mistõttu muudetakse lepingu lisas 1 olevaid üüripinna plaane ja eksplikatsiooni ning üüri- ja kõrvalteenuste tasusid lepingu lisas nr 3;
4. pooled soovivad pikendada lepingu tähtaega, mistõttu muudetakse lepingu eritingimuste punkti 9.2;
5. muutunud on üürniku ja üürileandja poolsed kontaktisikud, mistõttu muudetakse lepingus fikseeritud andmeid;
6. üürileandja on 06.03.2023 kirjaga teavitanud üürnikku lepingu tingimuste muutmisest alates 01.01.2024,

lepivad kokku alljärgnevas (edaspidi nimetatud *kokkulepe*):

1. Muuta lepingu **eritingimuste punkti 1.2** ja lugeda see **alates 01.04.2023** õigeks järgnevas sõnastuses:

„**1.2.** Kinnistu oluliseks osaks on:

* + 1. administratiivhoone (ehitisregistri kood 107007165, ehitise kasutamise otstarve büroohoone, mälestise number 27009), üüritav pind 1 965,7 m2, millest 1 472,5 m2 on üürnike **ainukasutuses** ja 493,2 m2 on üürnike **ühiskasutuses**;
		2. garaaž (ehitisregistri kood 107005974, ehitise kasutamise otstarve elamu, kooli vms abihoone, mälestise number 27009), üüritav pind 322,5 m², milles **üürniku kasutuses olev üüripind puudub**;
		3. garaaž (ehitisregistri kood 107005975, ehitise kasutamise otstarve elamu, kooli vms abihoone, mälestise number 27009), üüritav pind 66,4 m², milles **üürniku kasutuses olev üüripind puudub**;
		4. autopesula (ehitisregistri kood 107005976, ehitise kasutamise otstarve muu transpordihoone, mälestise number 27009), üüritav pind 74,3 m², milles **üürniku kasutuses olev üüripind puudub**.“.
1. Muuta lepingu **eritingimuste punkti 2.1** ja lugeda see **alates 01.04.2023** õigeks järgnevas sõnastuses:

„**2.1.** Üürniku kasutuses olev **üüripind administratiivhoones kokku** on arvestuslikult **132,6 m2**, millest:

* + 1. 93,6 m2 on üürniku **ainukasutuses**;
		2. 39,0 m2 on proportsionaalne osa üürnike **ühiskasutuses** olevast pinnast.“.
1. Muuta lepingu **eritingimuste punkti 9.2** ja lugeda see õigeks järgnevas sõnastuses:

„**9.2.** Leping lõpeb üürniku poolt uuele üüripinnale (asukohaga Tallinna tn 18, Paide) kolimisest arvates või hiljemalt **30.06.2024**.“.

1. Muuta lepingus üürniku poolseid kontaktisiku andmeid järgmiselt:

kontaktisik: haldusjuht Aarne Põlluäär

telefon: 5480 0564

e-post: aarne.polluaar@sotsiaalkindlustusamet.ee

1. Muuta lepingus üürileandja poolseid kontaktisiku andmeid järgmiselt:

kontaktisik: lääne piirkonna kinnisvarahaldur Kalli Mägar

telefon: 5308 4315

e-post: kalli.magar@rkas.ee

1. Muuta lepingu **lisa nr 1 „Üüripinna plaanid ja eksplikatsioon“** ja asendada see **alates 01.04.2023** kokkuleppe lisaga nr 1.
2. Muuta lepingu **lisa nr 3 „Üür ja kõrvalteenuste tasu“** ja asendada see **alates 01.04.2023** kokkuleppe lisaga nr 2.
3. Jätta ülejäänud lepingu tingimused muutmata.
4. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.
5. Kokkulepe jõustub selle allkirjastamisest.
6. Kokkulepe allkirjastatakse digitaalselt.

**Kokkuleppele lisatud lepingu lisad:**

1. **Lepingu lisa nr 1 „Üüripinna plaanid ja eksplikatsioon“**
2. **Lepingu lisa nr 3 „Üür ja kõrvalteenuste tasud“**

*(allkirjastatud digitaalselt) (allkirjastatud digitaalselt)*

Kati Kusmin Maret Maripuu

juhatuse esimees peadirektor

Riigi Kinnisvara AS Sotsiaalkindlustusamet